Siem: - Riktig at Capello måtte gå
Han mener fotballforbundet må være med på å bestemme hvem som skal representere landet.Capello trakk seg onsdag fra jobben som Englands landslagssjef etter at fotballforbundet (FA) hadde fratatt John Terry kapteinsbindet. Chelsea-spilleren er anklaget for å ha kommet med rasistiske kommentarer til QPR-spiller Anton Ferdinand i en kamp mellom lagene i oktober i fjor. Det var forventet at saken skulle behandles i løpet av våren, men da den ble utsatt til etter sommeren valgte FA å frata Terry kapteinsbindet foran EM. Siem mener forbundsledelsen må legge premissene for hvilke holdninger både landslagskapteinen og landslagsspillerne skal ha. Det vil han også praktisere i Norge. - Det er ikke landslagssjefen alene som skal bestemme hvem som er kaptein, eller skal spille for Norge. Selv om treneren selvsagt har hundre prosent autoritet over laguttaket, kan det være at en persons holdninger eller handlinger gjør vedkommende uegnet som kaptein, eller faktisk også som kandidat til å være med på landslaget. - Holdningene og verdiene man vil at norsk fotball skal stå for, må gjennomsyre alt. Man kan ikke ha en stat i staten som lever sitt eget liv. - Heldigvis har vi ikke det i Norge, sier Siem.
Kjetil Siem mener det var riktig at Fabio Capello måtte gå som engelsk landslagssjef.